รายพระนามพระสันตะปาปา
รายพระนาม > คริสต์สหัสวรรษที่สอง > คริสต์ศตวรรษที่สิบห้า

| ลำดับ ปอนติฟ | พระนาม | พระนาม | สมณสมัย | ประสูติ | พระชนม์ชีพ (ตามสมณสมัย) | หมายเหตุ |
| --- | --- | --- | --- | --- | --- | --- |
| 204  |  | สมเด็จพระสันตะปาปาอินโนเซนต์ที่ 7  ละติน: INNOCENTIUS Septimus (Cosimo Gentile Migliorati) | 17 ตุลาคม ค.ศ. 1404  – 6 พฤศจิกายน ค.ศ. 1406 (2 ปี 20 วัน หรือ 750 วัน) | ค.ศ. 1336 หรือ ค.ศ. 1339 ณ ซุลโมนา ราชอาณาจักรนาโปลี | 65 – 67 พรรษา หรือ 68 – 70 พรรษา | • ชาวอิตาลี  • ศาสนเภทตะวันตก |
| 205  |  | สมเด็จพระสันตะปาปาเกรกอรีที่ 12  ละติน: GREGORIUS Duodecimus (Angelo Correr) | 30 พฤศจิกายน ค.ศ. 1406  – 4 กรกฎาคม ค.ศ. 1415 (8 ปี 216 วัน หรือ 3138 วัน) | 14 พฤษภาคม ค.ศ. 1324 ณ เวนิส สาธารณรัฐเวนิส | 82 – 91 พรรษา | • ชาวอิตาลี  • ศาสนเภทตะวันตก  • พระสันตะปาปาพระองค์สุดท้ายในคริสต์สหัสวรรษที่สองที่สละสมณศักดิ์  • สิ้นพระชนม์วันที่ 18 ตุลาคม ค.ศ. 1417 ด้วยพระชนมายุ 93 พรรษา |
| –  |  | อเล็กซานเดอร์ที่ 5 (ผู้อ้างตน) ละติน: ALEXANDER Quintus (Pétros Philárgos O.F.M.) | 30 มิถุนายน ค.ศ. 1409  – 3 พฤษภาคม ค.ศ. 1410 (307 วัน หรือ 307 วัน) | ค.ศ. 1339  ณ กันดีอา โลเมลีนา ลุมบาร์ดีอา ดัชชีมีลาโน | 70 – 71 พรรษา | • ชาวกรีก  • ศาสนเภทตะวันตก  • อ้างตนเหนือพระสันตะปาปาเกรกอรีที่ 12• อดีตนับเป็นพระสันตะปาปาโดยชอบธรรมแต่ถูกเพิกถอนในปี ค.ศ. 1963 และไม่นับรวมในลำดับปอนติฟในปัจจุบัน |
| –  |  | ยอห์นที่ 23 (ผู้อ้างตน) ละติน: IOANNES Vicesimus Tertius (Baldassarre Cossa) | 25 พฤษภาคม ค.ศ. 1410  – 30 พฤษภาคม ค.ศ. 1415 (5 ปี 5 วัน หรือ 1831 วัน) | ค.ศ. 1365  ณ โปรซีดา ราชอาณาจักรนาโปลี | 45 – 50 พรรษา | • ชาวอิตาลี  • ศาสนเภทตะวันตก  • อ้างตนเหนือพระสันตะปาปาเกรกอรีที่ 12 แต่ต่อมาสละสมณศักดิ์และเข้ารับตำแหน่งหัวหน้าคณะพระคาร์ดินัลในปี ค.ศ. 1417  • อดีตนับเป็นพระสันตะปาปาโดยชอบธรรมแต่ถูกเพิกถอนในปี ค.ศ. 1963 และไม่นับรวมในลำดับปอนติฟในปัจจุบัน  • สังคายนาคอนแสตนซ์  • มรณภาพด้วยพระชนมายุ 54 พรรษา |

| –  |  | ช่วงว่างระหว่างสมณสมัย | 4 กรกฎาคม ค.ศ. 1415  – 11 พฤศจิกายน ค.ศ. 1417 (2 ปี 136 วัน หรือ 867 วัน) | –  | –  | • สมัยไร้พระสันตะปาปาเป็นเวลา 2 ปีเศษโดยไม่มีการเลือกพระสันตะปาปาโดยชอบธรรม โดยสังคายนาคอนแสตนซ์ใช้พระราชอำนาจแทนจนกว่าพระสันตะปาปาและพระสันตะปาปาซ้อนทุกพระองค์สิ้นพระชนม์หมด |
| 206  |  | สมเด็จพระสันตะปาปามาร์ตินที่ 5  ละติน: MARTINUS Quintus (Oddone Colonna O.F.S) | 11 พฤศจิกายน ค.ศ. 1417  – 20 กุมภาพันธ์ ค.ศ. 1431 (13 ปี 101 วัน หรือ 4849 วัน) | ประมาณมกราคม หรือกุมภาพันธ์ ค.ศ. 1369 ณ เจนัซซาโน รัฐสันตะปาปา | 48 – 62 พรรษา | • ชาวอิตาลี  • สังคายนาบาเซิลในปี ค.ศ. 1431  • ทรงก่อสงครามฮุสไซต์ |
| –  |  | เคลเมนต์ที่ 8 (ผู้อ้างตน) ละติน: CLEMENS Octavus (Gil Sánchez Muñoz y Carbón) | 12 พฤศจิกายน ค.ศ. 1425  – 26 กรกฎาคม ค.ศ. 1429 (6 ปี 49 วัน หรือ 2241 วัน) | ค.ศ. 1369  ณ เตรูเอล ราชอาณาจักรอารากอน | 54 – 60 พรรษา | • ชาวฝรั่งเศส  • ศาสนเภทตะวันตก  • อ้างตนเหนือพระสันตะปาปามาร์ตินที่ 5  • มรณภาพด้วยพระชนมายุ 77 พรรษา |
| –  |  | เฟลิกซ์ที่ 5 (ผู้อ้างตน) ละติน: FELIX Quintus (Amadeus VIII of Savoy) | 5 พฤศจิกายน ค.ศ. 1439  – 7 เมษายน ค.ศ. 1449 (9 ปี 153 วัน หรือ 3441 วัน) | 4 กันยายน ค.ศ. 1383  ณ ช็องเบรี ฝรั่งเศส | 56 – 65 พรรษา | • ชาวฝรั่งเศส  • อ้างตนเหนือพระสันตะปาปามาร์ตินที่ 5 และพระสันตะปาปายูจีนที่ 4  • มรณภาพด้วยพระชนมายุ 67 พรรษา |
| 207  |  | สมเด็จพระสันตะปาปายูจีนที่ 4  ละติน: EUGENIUS Quartus (Gabriele Condulmer O.S.A.) | 3 มีนาคม ค.ศ. 1431  – 23 กุมภาพันธ์ ค.ศ. 1447 (15 ปี 357 วัน หรือ 5836 วัน) | ค.ศ. 1383  ณ เวนิส สาธารณรัฐเวนิส | 47 – 63 พรรษา | • ชาวอิตาลี  • สมาชิกคณะแคนันออกัสติเนียน (Augustinian Order)  • หลานลุงของพระสันตะปาปามาร์ตินที่ 5  • ราชาภิเษกซีกิสมุนท์ขึ้นเป็นจักรพรรดิ ณ กรุงโรม ค.ศ. 1433  • ทรงย้ายสังคายนาบาเซิลไปยังเฟอร์เรรา แต่ต่อมาย้ายไปยังฟิเรนเซอีกครั้งจากการแพร่ระบาดของกาฬโรคที่บิวโบนิก (Bubonic plague) |
| 208  |  | สมเด็จพระสันตะปาปานิโคลัสที่ 5  ละติน: NICOLAUS Quintus (Tommaso Parentucelli O.P.) | 6 มีนาคม ค.ศ. 1447  – 24 มีนาคม ค.ศ. 1455 (8 ปี 18 วัน หรือ 2940 วัน) | 13 พฤศจิกายน ค.ศ. 1397  ณ ซาร์ซานา สาธารณรัฐเจนัว | 49 – 57 พรรษา | • ชาวอิตาลี  • ทรงจัดปีฉลอง ค.ศ. 1450  • ราชาภิเษกเฟรเดอริคที่ 3 ขึ้นเป็นจักรพรรดิ ณ กรุงโรม ค.ศ. 1452  • ออกสารตรา ดุม ดิเวอร์ซุส (Dum Diversas) ซึ่งมอบสิทธิ์อันชอบธรรมให้โปรตุเกสบุกพิชิตและยึดครองพวกซาราเซิน (Saracens) และเพเกินในปี ค.ศ. 1452  • ทรงจัดตั้งหอสมุดในวาติกัน  • คอนสแตนติโนเปิลถูกชาวออตโตมันตีแตกเป็นเหตุให้จักรวรรดิไบแซนไทน์ (โรมันตะวันออก) ล่มสลาย |
| 209  |  | สมเด็จพระสันตะปาปากัลลิสตุสที่ 3  ละติน: CALLISTUS Tertius (Alfonso de Borja) | 8 เมษายน ค.ศ. 1455  – 6 สิงหาคม ค.ศ. 1458 (3 ปี 120 วัน หรือ 1216 วัน) | 31 ธันวาคม ค.ศ. 1378  ณ ซาติวา ราชอาณาจักรบาเลนเซีย ราชบัลลังก์อารากอน | 76 – 79 พรรษา | • พระสันตะปาปาชาวสเปนพระองค์แรก  • บัญชาให้เฉลิมฉลองพิธีจำแลงพระกาย (Feast of the Transfiguration) ตรงกับวันที่ 6 สิงหาคม  • บัญชาให้รื้อฟื้นการไต่สวนฌาน ดาร์ก ขึ้นมาอีกครั้งจนนำไปสู่การล้างมลทินในท้ายที่สุด |
| 210  |  | สมเด็จพระสันตะปาปาปิอุสที่ 2  ละติน: PIUS Secundus (Enea Silvio Piccolomini) | 19 สิงหาคม ค.ศ. 1458  – 15 สิงหาคม ค.ศ. 1464 (5 ปี 362 วัน หรือ 2188 วัน) | 18 ตุลาคม ค.ศ. 1405  ณ กอร์ซีญาโน สาธารณรัฐซีเอนา | 52 – 58 พรรษา | • ชาวอิตาลี  • สนพระทัยด้านการผังเมืองอย่างมาก  • ปี ค.ศ. 1462 ทรงก่อตั้งเมืองปีเอนซาใกล้กับซีเอนาในฐานะเมืองในอุดมคติ |
| 211  |  | สมเด็จพระสันตะปาปาปอลที่ 2  ละติน: PAULUS Secundus (Pietro Barbo) | 30 สิงหาคม ค.ศ. 1464  – 26 กรกฎาคม ค.ศ. 1471 (6 ปี 330 วัน หรือ 2521 วัน) | 23 กุมภาพันธ์ ค.ศ. 1417  ณ เวนิส สาธารณรัฐเวนิส | 47 – 54 พรรษา | • ชาวอิตาลี  • หลานลุงของพระสันตะปาปายูจีนที่ 4  • รับสั่งให้สร้างพระราชวังปาลัสโซซันมาร์โก (พระราชวังปาลัสโซเวเนซีอาในปัจจุบัน)  • ทรงอนุญาตให้ริเริ่มการตีพิมพ์ในรัฐสันตะปาปา |
| 212  |  | สมเด็จพระสันตะปาปาซิกซ์ตุสที่ 4  ละติน: XYSTUS Quartus (Francesco della Rovere O.F.M.) | 9 สิงหาคม ค.ศ. 1471  – 12 สิงหาคม ค.ศ. 1484 (13 ปี 3 วัน หรือ 4752 วัน) | 21 กรกฎาคม ค.ศ. 1414  ณ เซลเล ลีกูเร สาธารณรัฐเจนัว | 57 – 70 พรรษา | • ชาวอิตาลี  • สมาชิกคณะฟรานซิสกัน  • รับสั่งให้สร้างโบสถ์น้อยซิสทีน  • ทรงรับรองการไต่สวนศรัทธาในหมู่ชาวยิวผู้หันมาเข้ารีตคริสต์ตามคำร้องขอจากพระราชินีนาถอิซาเบลลาและพระเจ้าเฟร์นันโด |
| 213  |  | สมเด็จพระสันตะปาปาอินโนเซนต์ที่ 8  ละติน: INNOCENTIUS Octavus (Giovanni Battista Cybo) | 29 สิงหาคม ค.ศ. 1484  – 25 กรกฎาคม ค.ศ. 1492 (7 ปี 331 วัน หรือ 2887 วัน) | ค.ศ. 1432  ณ เจนัว สาธารณรัฐเจนัว | 51 – 59 พรรษา | • ชาวอิตาลี  • ทรงแต่งตั้งโตมัส เดอ ตอร์เกมาดา  • ทรงรับรองการประหารแม่มดและพวกคาถาเวทย์ในสารตรา ซุมมิส เดซิเดรันเต เอ็ฟเฟ็กติบุส (Summis desiderantes affectibus) ค.ศ. 1484 |
| 214  |  | สมเด็จพระสันตะปาปาอเล็กซานเดอร์ที่ 6  ละติน: ALEXANDER Sextus (Roderic Llançol i de Borja) | 11 สิงหาคม ค.ศ. 1492  – 18 สิงหาคม ค.ศ. 1503 (11 ปี 7 วัน หรือ 4023 วัน) | 1 มกราคม ค.ศ. 1431  ณ ซาติวา ราชอาณาจักรบาเลนเซีย  ราชบัลลังก์อารากอน | 61 – 72 พรรษา | • ชาวสเปน  • หลานลุงของพระสันตะปาปากัลลิสตุสที่ 3  • บิดาของเซซาเร บอร์เจีย และลูเกรซีอา บอร์เจีย  • แบ่งโลก (นอกทวีปยุโรป) ให้แก่สเปนและโปรตุเกสในสารตรา อินเทอร์เซเทอรา ค.ศ. 1493  • ข้ามพระนาม "อเล็กซานเดอร์ที่ 5" เนื่องจากถูกใช้โดยพระสันตะปาปาซ้อน |